Με την εγγύηση της ΑΜΟΙΡΙΔΗΣ-ΣΑΒΒΙΔΗΣ Α.Ε. RCD9031MUC ΦΟΡΗΤΟ ΡΑΔΙΟ-CD/MP3. Ελληνικά ΟΔΗΓΙΕΣ ΧΡΗΣΗΣ - PDF\nDownload "Με την εγγύηση της ΑΜΟΙΡΙΔΗΣ-ΣΑΒΒΙΔΗΣ Α.Ε. RCD9031MUC ΦΟΡΗΤΟ ΡΑΔΙΟ-CD/MP3. Ελληνικά ΟΔΗΓΙΕΣ ΧΡΗΣΗΣ"\n1 Με την εγγύηση της ΑΜΟΙΡΙΔΗΣ-ΣΑΒΒΙΔΗΣ Α.Ε. RCD9031MUC ΦΟΡΗΤΟ ΡΑΔΙΟ-CD/MP3 Ελληνικά ΟΔΗΓΙΕΣ ΧΡΗΣΗΣ\n2 ΕΙΣΑΓΩΓΗ Αγαπητέ πελάτη: Ευχαριστούμε πολύ που αγοράσατε αυτό το προϊόν. Για να απολαύσετε όλες τις δυνατότητές του, διαβάστε προσεκτικά τις οδηγίες χρήσης πριν το χρησιμοποιήσετε για να μάθετε περισσότερα για τις συνδέσεις και τη λειτουργία του συστήματος. Θα ανακαλύψετε ότι η έρευνα και ανάπτυξη που έχουμε κάνει θα ικανοποιήσει τις απαιτήσεις σας σε ότι αφορά τη σχεδίαση, την κατασκευή και τη λειτουργία. Φυλάξτε αυτές τις οδηγίες σε ασφαλές σημείο για μελλοντική αναφορά. Άνοιγμα της συσκευασίας: Ανοίξτε τη συσκευασία με προσοχή και ελέγξτε αν τα παρακάτω υπάρχουν μαζί με τη συσκευή και βάλτε τα στην άκρη: ΟΔΗΓΙΕΣ ΧΡΗΣΗΣ x 1 ΤΗΛΕΧΕΙΡΙΣΤΗΡΙΟ ΥΠΕΡΥΘΡΩΝ---x 1 ΣΗΜΕΙΩΣΗ: ΥΠΑΡΧΕΙ ΑΚΤΙΝΟΒΟΛΙΑ LASER ΑΝ ΑΝΟΙΧΤΕΙ ΚΑΙ Ο ΜΗΧΑΝΙΣΜΟΣ ΑΣΦΑΛΙΣΗΣ ΠΑΘΕΙ ΒΛΑΒΗ, ΠΡΑΓΜΑ ΠΟΥ ΕΙΝΑΙ ΕΠΙΚΙΝΔΥΝΟ ΓΙΑ ΤΑ ΜΑΤΙΑ. ΑΠΟΦΥΓΕΤΕ ΤΗΝ ΑΜΕΣΗ ΕΚΘΕΣΗ ΣΤΗΝ ΑΚΤΙΝΑ LASER. ΧΡΗΣΙΜΟΠΟΙΗΣΤΕ ΤΗ ΣΥΣΚΕΥΗ ΣΥΜΦΩΝΑ ΜΕ ΤΙΣ ΟΔΗΓΙΕΣ ΧΡΗΣΗΣ, ΜΗΝ ΤΗΝ ΑΝΟΙΓΕΤΕ ΚΑΙ ΜΗΝ ΠΡΟΣΠΑΘΗΣΕΤΕ ΝΑ ΤΗΝ ΕΠIΔΙΟΡΘΩΣΕΤΕ ΜΟΝΟΙ ΣΑΣ. ΠΡΟΕΙΔΟΠΟΙΗΣΗ: ΑΠΟΦΥΓΕΤΕ ΤΟΝ ΚΙΝΔΥΝΟ ΗΛΕΚΤΡΟΠΛΗΞΙΑΣ. ΚΡΑΤΗΣΤΕ ΤΗ ΣΥΣΚΕΥΗ ΜΑΚΡΙΑ ΑΠΟ ΒΡΟΧΗ ΚΑΙ ΥΓΡΑΣΙΑ. ΟΤΑΝ ΧΡΗΣΙΜΟΠΟΙΤΕ ΤΟ ΜΕΤΑΣΧΗΜΑΤΙΣΤΗ ΡΕΥΜΑΤΟΣ, ΒΕΒΑΙΩΘΕΊΤΕ ΟΤΙ Η ΤΑΣΗ ΕΞΟΔΟΥ ΕΙΝΑΙ ΚΑΤΑΛΛΗΛΗ ΚΑΙ ΣΥΜΦΩΝΗ ΜΕ ΤΙΣ ΟΔΗΓΙΕΣ ΧΡΗΣΗΣ.\n3 ΠΡΟΔΙΑΓΡΑΦΕΣ ΙΣΧΥΣ: AC 220V/50Hz DC 12V(um-1x 8) (δεν περιλαμβάνονται μπαταρίες) ΕΞΟΔΟΣ: 2W+2W ΤΑΛΑΝΤΩΣΗ WOW: 0,5% CD (ΑΠΟΚΡΙΣΗ ΣΥΧΝΟΤΗΤΑΣ): 31,5Hz-16kHz ± 3db ΡΑΔΙΟΦΩΝΟ (ΑΠΟΚΡ. ΣΥΧΝΟΤΗΤΑΣ): 250Hz-6,3kHz ΛΟΓΟΣ CD S/N: 50dB ΣΥΧΝΟΤΗΤΑ ΔΕΙΓΜΑΤΟΛΗΨΙΑΣ CD: 44,1kHz ΜΕΘΟΔΟΣ ΔΙΟΡΘΩΣΗΣ ΣΦΑΛΜΑΤΩΝ: ΚΥΚΛΙΚΗ ΕΥΡΟΣ ΣΥΧΝΟΤΗΤΩΝ: FM: MHz AM: KHz ΑΠΟΣΤΑΣΗ Τ/Χ : ΓΩΝΙΑ Τ/Χ: ΑΝΤΙΣΤΑΣΗ ΗΧΕΙΩΝ: 8m ohm ΜΕΓΕΘΟΣ ΣΥΣΚΕΥΗΣ: ΒΑΡΟΣ: 260x240x140mm περίπου 2,0 κιλά Μέθοδος σύνδεσης συστήματος Τροφοδοσία 1.Μπαταρία: Σπρώξτε προς τα κάτω το πορτάκι των μπαταριών προς την κατεύθυνση του βέλους, αφαιρέστε το πορτάκι (22) και τοποθετήστε 8 μπαταρίες (UM-1), σύμφωνα με το σχέδιο μέσα στη θήκη μπαταριών. Στη συνέχεια, κλείστε το πορτάκι μπαταριών. Μπορείτε επίσης να χρησιμοποιήσετε εξωτερικό ηλεκτρικό ρεύμα ως τροφοδοσία. 2.Ηλεκτρικό ρεύμα: Συνδέστε το ένα άκρο του καλωδίου ρεύματος στην υποδοχή ρεύματος ((23) και το άλλο άκρο σε μια πρίζα του σπιτιού σας. Κατάσταση αναμονής Όταν η συσκευή είναι συνδεδεμένη στο ρεύμα και ο διακόπτης λειτουργίας είναι στη θέση OFF, η συσκευή είναι σε κατάσταση αναμονής και ανάβει έντονα η ένδειξη αναμονής (3). Αν στρέψετε τον διακόπτη λειτουργίας στη θέση CD/MP3 ή Radio, η ένδειξη αναμονής (3) θα σβήσει και η συσκευή είναι σε λειτουργία. Μέθοδος σύνδεσης ακουστικών Βάλτε το βύσμα των ακουστικών στην υποδοχή ακουστικών και ακούστε από τα ακουστικά σας.\n4 ΕΙΔΟΠΟΙΗΣΕΙΣ: Διαβάστε προσεκτικά τις οδηγίες χρήσης πριν χρησιμοποιήσετε τη συσκευή και φυλάξτε τις για μελλοντική χρήση. Ακολουθήστε αυστηρά όλες τις προειδοποιήσεις, τις σημειώσεις και τους εξής κανόνες: ΠΕΡΙΒΑΛΛΟΝ ΧΡΗΣΗΣ 1. Μη χρησιμοποιείτε τη συσκευή κοντά σε νερό, όπως μπανιέρες, μπάνια, χώρους εστίασης, κουζίνες, πλυντήρια, πισίνες και άλλες περιοχές στις οποίες υπάρχει υγρασία. 2. Μη χρησιμοποιείτε τη συσκευή σε σημεία με πολύ υψηλή θερμοκρασία, καλοριφέρε, θερμάστρες και άλλες συσκευές θέρμανσης. 3. Πριν χρησιμοποιήστε τη συσκευή, τοποθετήστε τη σε σταθερή επιφάνεια. 4. Η συσκευή πρέπει να βρίσκεται σε σημείο με καλό εξαερισμό και να υπάρχει ελεύθερος χώρος γύρω από αυτήν, για παράδειγμα 10 εκ. από πάνω και πίσω και 5 εκ. από αριστερά και δεξιά. *Μη βάζετε τη συσκευή πάνω στο κρεβάτι, σε χαλιά κ.λπ. Αυτές οι επιφάνειες παρεμποδίζουν τον εξαερισμό της συσκευής. *Μη βάζετε τη συσκευή σε βιβλιοθήκες, ντουλάπια, κ.λπ. διότι παρεμποδίζεται επίσης ο εξαερισμός. 5. Μην αφήνετε να εισέρχονται υγρά στη συσκευή. 6. Υγρασία: Το laser θα μαζέψει υγρασία στις εξής περιπτώσεις: *Αν η συσκευή μεταφερθεί από κρύο σημείο σε ζεστό σημείο. *Αν λειτουργεί συσκευή θέρμανσης. *Αν τη χρησιμοποιείτε σε δωμάτιο με πολλή υγρασία. Αν το laser μαζέψει υγρασία δεν θα λειτουργεί σωστά. Αφήστε το κλειστό για μερικές ώρες και μετά ξαναχρησιμοποιήστε το. ΠΗΓΕΣ ΤΡΟΦΟΔΟΣΙΑΣ 1. Συνδέστε τη συσκευή μόνο σε οικιακή παροχή ρεύματος, όπως αναφέρεται στις οδηγίες χρήσης και στην ταμπέλα διαβάθμισης. 2. Καλώδιο ρεύματος: ***Προστατέψτε το καλώδιο ώστε να μην πατιέται και να μη φθαρεί, ιδιαίτερα κοντά στο φις, τις πρίζες ρεύματος και στο σημείο που εξέρχεται από τη συσκευή. ***Μην αγγίζετε το φις με βρεγμένα χέρια, για να μην πάθετε ηλεκτροπληξία. ***Βάλτε το καλώδιο σε σταθερό σημείο και μην υπερφορτώνετε τις πρίζες τοίχου ή τις επεκτάσεις, για να μην προκληθεί πυρκαγιά και ηλεκτροπληξία. 3. Βγάλτε τη συσκευή από την πρίζα όταν υπάρχει καταιγίδα ή όταν δεν πρόκειται να τη χρησιμοποιήσετε για μεγάλο χρονικό διάστημα. Στη δεύτερη περίπτωση, μην ξεχάσετε να βγάλετε επίσης τις μπαταρίες.\n5 ΘΕΣΗ ΧΕΙΡΙΣΤΗΡΙΩΝ ΣΥΣΚΕΥΗΣ ΚΕΡΑΙΑ FM 2. ΧΕΙΡΟΛΑΒΗ 3. ΚΟΥΜΠΙ ΕΝΤΑΣΗΣ ΗΧΟΥ ΥΠΟΔΟΧΗ ΑΚΟΥΣΤΙΚΩΝ 6 6. ΚΛΕΙΣΙΜΟ/ΑΝΟΙΓΜΑ CD 5. ΚΟΥΜΠΙ ΣΥΝΤΟΝΙΣΜΟΥ 4 7. ΔΙΑΚΟΠΤΗΣ CD/MP3/USB/ΚΑΡΤΑΣ 8. ΚΟΥΜΠΙ ΕΠΑΝΑΛΗΨΗΣ CD 9. ΠΡΟΗΓΟΥΜΕΝΟ/ΓΡ. ΠΙΣΩ CD ΕΠΟΜΕΝΟ/ΓΡ. ΕΜΠΡΟΣ CD 11. KOYΜΠΙ ΣΤΟΠ CD 12. ΑΝΑΠΑΡΑΓΩΓΗ/ΠΑΥΣΗ CD 13. KOYMΠΙ ΟΘΟΝΗΣ LCD 14. ΠΑΡΑΘΥΡΟ ΤΗΛΕΧΕΙΡΙΣΤΗΡΙΟΥ 15. ΑΡΙΣΤΕΡΟ ΗΧΕΙΟ 16. ΕΝΔΕΙΞΗ ΛΕΙΤΟΥΡΓΙΑΣ ΘΥΡΑ USB 18. ΥΠΟΔΟΧΗ ΚΑΡΤΑΣ SD MMC 19. ΔΕΞΙΟ ΗΧΕΙΟ 20. ΔΙΑΚΟΠΤΗΣ ΜΠΑΝΤΑΣ AUX IN 21. ΠΟΡΤΑΚΙ ΜΠΑΤΑΡΙΩΝ 22. ΥΠΟΔΟΧΗ ΡΕΥΜΑΤΟΣ 23. ΚΟΥΜΠΙ ΛΕΙΤΟΥΡΓΙΩΝ 24. ΒΟΗΘΗΤΙΚΗ ΕΙΣΟΔΟΣ (AUX-IN) ΚΟΥΜΠΙ ΑΝΑΖΗΤΗΣΗΣ ΨΗΦΙΑΚΟ ΚΟΥΜΠΙ ΚΟΥΜΠΙ 10+ ΚΟΥΜΠΙ ΑΝΑΠΑΡ/ΠΑΥΣΗΣ ΚΟΥΜΠΙ ΓΡΗΓΟΡΑ ΠΙΣΩ/ΠΡΟΗΓ. ΚΟΥΜΠΙ ΣΤΟΠ ΜΕΝΟΥ (MP3) ΚΟΥΜΠΙ ΛΕΙΤΟΥΡΓΙΩΝ ΕΝΑΛΛΑΓΗ CD/USB/ΚΑΡΤΑΣ ΚΟΥΜΠΙ 10ΚΟΥΜΠΙ ΛΕΙΤΟΥΡΓΙΑΣ ΚΟΥΜΠΙ ΓΡΗΓΟΡΑ ΕΜΠΡΟΣ/ΕΠΟΜΕΝΟ ΜΕΝΟΥ+ (MP3) ΚΟΥΜΠΙ ΠΡΟΓΡΑΜΜΑΤΟΣ\n6 Λειτουργία δίσκου CD/MP3 1. Θέστε τον διακόπτη λειτουργίας στη θέση CD/MP3. 2. Πατήστε το κουμπί ανοίγματος CD για να ανοίξετε το πορτάκι του CD, αφαιρέστε το προστατευτικό χαρτί, βάλτε το δίσκο και κλείστε το πορτάκι. Μετά από λίγα δευτερόλεπτα, η συσκευή θα διαβάσει αυτόματο το δίσκο και θα εμφανίσει τη μορφή του δίσκου στην οθόνη LCD, π.χ.: CD ή MP3. 3. Ρυθμίστε την ένταση ήχου με το κουμπί έντασης ήχου στη στάθμη που σας ικανοποιεί. 4. Πατήστε μία φορά το κουμπί αναπαραγωγής/παύσης για να σταματήσει ο δίσκος να παίζει προσωρινά. Πατήστε ξανά το ίδιο κουμπί και η συσκευή θα συνεχίσει να παίζει. 5. Για να σταματήσετε την αναπαραγωγή, πατήστε το κουμπί στοπ (10). 6. Κατά την αναπαραγωγή, πατήστε το κουμπί (13) για να ακούσετε το προηγούμενο τραγούδι ή το κουμπί (9) για να ακούσετε το επόμενο τραγούδι. Αν κρατήσετε πατημένο το κουμπί γρήγορης προώθησης εμπρός (9) ή πίσω (13), η συσκευή θα παίξει τη μουσική γρήγορα προς τα εμπρός ή πίσω. 7. Όταν παίζει ένας δίσκος CD, πατήστε μία φορά το κουμπί λειτουργίας και η συσκευή θα επαναλάβει μόνο το τραγούδι που παίζεται ενώ η οθόνη LCD θα εμφανίσει κάτι σαν την παρακάτω εικόνα (1). Αν το πατήσετε δεύτερη φορά, η συσκευή θα επαναλάβει όλα τα τραγούδια του δίσκου, ενώ η οθόνη LCD θα εμφανίσει κάτι σαν την παρακάτω εικόνα (2). Αν το πατήσετε τρίτη φορά, η συσκευή θα παίξει τα τραγούδια με τυχαία σειρά, ενώ η οθόνη LCD θα εμφανίσει κάτι σαν την εικόνα (3). Αν το πατήσετε τέταρτη φορά, η επανάληψη ακυρώνεται και η συσκευή παίζει κανονικά. Όταν η συσκευή παίζει τραγούδια σε μορφή mp3, όταν πατήσετε για δεύτερη φορά θα επαναλάβει όλα τα τραγούδια ενώ η οθόνη LCD θα δείχνει την εικόνα (4). Αν το πατήσετε τρίτη φορά, επαναλαμβάνει ολόκληρο το δίσκο, αν το πατήσετε τέταρτη φορά παίζει με τυχαία σειρά και αν το πατήσετε πέμπτη η επανάληψη ακυρώνεται και παίζει κανονικά. (Σημείωση: Όταν πατήσετε το κουμπί λειτουργίας για πρώτη φορά, εμφανίζεται η τρέχουσα κατάσταση επανάληψης. CD F01 02:05 REP Εικ. 1 CD F01 02:05 REP ALL Εικ. 2 CD F01 02:05 RND Εικ. 3 MP3 F01 02:05 REP DIR Εικ. 4 USB και ανάγνωση κάρτας 1. Θέστε το διακόπτη λειτουργίας (20) στη θέση CD/MP3. 2. Συνδέστε τον εξωτερικό σκληρό δίσκο USB ή την κάρτα SD/MMC στη θύρα USB (16) ή στην υποδοχή καρτών (15). Πατήστε το διακόπτη λειτουργίας MP3/USB/Κάρτας (8) για να περάσετε σε αναπαραγωγή από αποθηκευτικό μέσο USB ή σε αναπαραγωγή από κάρτα. Μετά από λίγα λεπτά, η συσκευή θα ελέγξει τις συσκευές αποθήκευσης και θα αρχίσει η αναπαραγωγή. Η οθόνη LCD εμφανίζει τους χαρακτήρες USB ή κάρτας. 3. Όταν γίνεται αναπαραγωγή από αποθηκευτικό μέσο, η λειτουργία όλων των χειριστηρίων της κύριας μονάδας και του τηλεχειριστηρίου είναι ίδια όπως στη << Λειτουργία CD/MP3>>.\n7 4. Αν θέλετε να σταματήσετε την αναπαραγωγή μουσικής, πατήστε απλώς το κουμπί STOP στη συσκευή ή στο τηλεχειριστήριο και, μόλις σταματήσει η συσκευή να παίζει, μπορείτε να αφαιρέσετε τη συσκευή αποθήκευσης. Υ.Γ.: Ενώ η συσκευή λειτουργεί, πατήστε το κουμπί εναλλαγής MP3/USB/ Κάρτας (9), για να επιλέξετε διαφορετικές λειτουργίες, όπως παρακάτω: Αναπαραγωγή δίσκου CD/MP3, Αναπαραγωγή δίσκου USB, κάρτας SD/MMC 1. Τα MP3/USB/Κάρτα λειτουργούν μόνο με κλειστό πορτάκι του CD. 2. Μην αφαιρείτε ποτέ τη συσκευή USB ή την κάρτα μνήμης όταν παίζει η συσκευή, διότι τα περιεχόμενα της μνήμης μπορεί να διαγραφούν. Λειτουργία ραδιοφώνου 1. Θέστε το διακόπτη εναλλαγής λειτουργίας (20) στη θέση Radio. 2. Επιλέξτε το σταθμό που θέλετε να ακούσετε με το κουμπί επιλογής μπάντας (18). Η οθόνη LCD εμφανίζει την τρέχουσα συχνότητα που ακούτε. 3. Ρυθμίστε την ένταση ήχου όσο θέλετε με το κουμπί έντασης ήχου. 4. Στρέψτε το κουμπί συντονισμού (19) για να επιλέξετε το σταθμό που θέλετε. Σημείωση: Για να επιτύχετε όσο το δυνατό καλύτερη λήψη σήματος, όταν ακούτε την μπάντα ΑΜ μετακινήστε τη συσκευή και όταν ακούτε σταθμούς στα FM, σηκώστε την κεραία. 5. Όταν ακούτε στην μπαντα των FM, η οθόνη LCD εμφανίζει την ένδειξη ST αν ο σταθμός εκπέμπει στερεοφωνικά. Λειτουργία τηλεχειριστηρίου 1. Λειτουργία προγραμματισμού Όταν η συσκευή δεν παίζει, πατήστε το κουμπί προγράμματος και οι ενδείξεις στην οθόνη θα αρχίσουν να αναβοσβήνουν, πράγμα που σημαίνει ότι είναι σε κατάσταση προγραμματισμού. Δείτε την εικόνα (5). Πατήστε το κουμπί προηγούμενο ή επόμενο ή τα κουμπιά αριθμών στο τηλεχειριστήριο για να επιλέξετε τα τραγούδια που θέλετε να προγραμματίσετε και μετά πατήστε το κουμπί προγράμματος. Με τον τρόπο αυτό, θα αποθηκευτεί το συγκεκριμένο τραγούδι. Έτσι μπορείτε να αποθηκεύσετε περισσότερα από 20 τραγούδια σε μορφή CD και 99 τραγούδια σε μορφή mp3. Μόλις τελειώσετε τον προγραμματισμό, απλώς πατήστε το κουμπί αναπαραγωγής και η συσκευή θα παίξει με την προγραμματισμένη σειρά. Η οθόνη LCD θα εμφανίσει κάτι όπως η εικόνα (6). Κατά τη διάρκεια του προγραμματισμού, πατήστε το στοπ μία φορά για να σταματήσει ο προγραμματισμός ή δύο φορές για να διαγραφούν τα προγραμματισμένα τραγούδια και να σταματήσει η εκτέλεση. Κατά την αναπαραγωγή προγραμματισμού, πατήστε το κουμπί στοπ δύο φορές για να περάσετε σε κανονική λειτουργία. Ο προγραμματισμός παύει να ισχύει αν χρησιμοποιήσετε άλλη λειτουργία της συσκευής. MP3 P01 PROG Εικ. 5 MP3 P01 PROG 03:20 Εικ Λειτουργία αναζήτησης: Πατήστε το κουμπί αναζήτησης και μετά το κουμπί αναπαραγωγής. Η συσκευή θα παίξει τα πρώτα 10 δευτερόλεπτα από κάθε τραγούδι του δίσκου. 3. Μενού +, Μενού Ενώ παίζει δίσκος mp3, πατήστε το κουμπί Menu + για να παίξει το επόμενο τραγούδι στον ίδιο φάκελο ή το κουμπί Menu για το προηγούμενο τραγούδι. 4. Κουμπί αριθμών, 10+, 101. Όταν παίζει η συσκευή, πατήστε το για να επιλέξετε τραγούδι απευθείας. 2. Αν ο αριθμός τραγουδιού είναι μεγαλύτερος από 10, πατήστε το 10+ και μετά πατήστε τα κουμπιά 0-9.\n8 3. Αν πατήσετε δύο ή περισσότερες φορές το κουμπί 10+ και θέλετε να επιστρέψετε σε μικρότερο αριθμό, χρησιμοποιήστε το κουμπί Όταν παίζουν αρχεία mp3, τα κουμπιά 10+ και 10- χρησιμοποιούνται μόνο για την επιλογή τραγουδιών που είναι στον ίδιο φάκελο. 5. Η λειτουργία του κουμπιού Mode είναι ίδια με τη λειτουργία του κουμπιού REPEAT στη συσκευή. 6. Κουμπί λειτουργιών: Όταν η συσκευή είναι ανοιχτή, πατήστε αυτό το κουμπί για να επιλέξετε τις λειτουργίες με την εξής σειρά: αναπαραγωγή CD/MP3, αναπαραγωγή USB, αναπαραγωγή κάρτας SD. Συντήρηση 1. Αν η συσκευή είναι πολύ βρώμικη, βουτήξτε ένα μαλακό πανί σε καθαρό νερό ή σαπουνάδα, στίψτε το και σκουπίστε την με αυτό. Αν θέλετε να χρησιμοποιήσετε χημικό απορρυπαντικό, διαβάστε πρώτα τις οδηγίες. Μη χρησιμοποιείτε ποτέ αλκοόλες ή έλαια για το καθάρισμα. 2. Μετά από χρήση για μεγάλο διάστημα, ο φακός laser μπορεί να μαζέψει βρωμιά και να υπάρχουν διακοπές στο παίξιμο. Αφαιρέστε τη σκόνη σκουπίζοντας απαλά το φακό με το βουρτσάκι του φακού και μετά φυσήξτε τον. Μπορείτε επίσης να χρησιμοποιήσετε μια καθαρή μπατονέτα βουτηγμένη σε καθαρό οινόπνευμα για να καθαρίσετε το φακό και μια στεγνή μπατονέτα μετά για να τον στεγνώσετε. 3. Όταν πιάνετε το δίσκο με το χέρι, μην αγγίζετε την επιφάνεια δεδομένων (ασημένια επιφάνεια), για να μην υπάρχουν διακοπές κατά το παίξιμο. 4. Αν η επιφάνεια δεδομένων του δίσκου είναι πολύ βρώμικη, σκουπίστε τη με ένα υγρό πανί και μετά με ένα στεγνό πανί για να στεγνώσει. Σημείωση: Προτείνεται να ξεκινάτε το καθάρισμα από το κέντρο προς τα έξω γραμμικά και να μην περιστρέφετε το δίσκο κατά το καθάρισμα. 5. Μη γράφετε και μην κολλάτε ετικέτες πάνω στο δίσκο. ΑΝΤΙΜΕΤΩΠΙΣΗ ΠΡΟΒΛΗΜΑΤΩΝ ΣΥΜΠΤΩΜΑ Η συσκευή δεν λειτουργεί. ΑΙΤΙΑ ΔΙΟΡΘΩΤΙΚΗ ΕΝΕΡΓΕΙΑ ** Το φις δεν είναι στην πρίζα. ** Βάλτε καλά το φις στην πρίζα. ** Ο διακόπτης δεν είναι ανοιχτός. ** Ανοίξτε τον διακόπτη. Το τηλεχειριστήριο δεν λειτουργεί. ** Δεν κατευθύνετε σωστά το άκρο του τηλεχειριστηρίου. ** Χρησιμοποιήστε σωστά το τηλεχειριστήριο. **Η μπαταρία έχει εξαντληθεί. **Αντικαταστήστε τις μπαταρίες. **Η απόσταση είναι πολύ μακρινή. Ο δίσκος δεν παίζει ή δεν εμφανίζεται δίσκος στη οθόνη όταν βάλετε δίσκο στη συσκευή. Δεν ακούγεται καθόλου ήχος **Ο δίσκος δεν είναι στη σωστή θέση. **Το CD είναι βρώμικό ή ελαττωματικό, έχει συσσωρευτεί υγρασία. **Μικρύνετε την απόσταση. ** Ελέγξτε ότι μπήκε το CD με την ετικέτα προς τα πάνω. **Αφήστε τη συσκευή σβηστή για αρκετές ώρες μέχρι να εξατμιστεί η υγρασία. **Ο φακός είναι βρώμικος. **Καθαρίστε το φακό. **Δεν έχετε βάλει δίσκο. ** Βάλτε δίσκο. **Τα βύσματα είναι βρώμικα ή δεν έχουν συνδεθεί σωστά. **Συνδέστε καλά τα βύσματα, καθαρίζετέ τα περιοδικά με μαλακό πάνι. **Βάλατε στη συσκευή σε σίγαση. **Κλείστε τη λειτουργία σίγασης.\n9 Ανακύκλωση Α.Μ.Π (ΠΔ 117/2004) Το προϊόν που αγοράσατε έχει σχεδιαστεί και κατασκευαστεί με υλικά υψηλών προδιαγραφών και εξαρτήματα που μπορούν να ανακυκλωθούν και να ξαναχρησιμοποιηθούν. Το σύμβολο υποδεικνύει ότι η ηλεκτρικές και ηλεκτρονικές συσκευές, στο τέλος της ζωής τους, θα πρέπει να μεταφέρονται σε ειδικούς χώρους απορριμμάτων, ξεχωριστά από τα σκουπίδια του σπιτιού σας. Παρακαλούμε, ρωτήστε τον τοπικό σας δήμο για τον χώρο απόρριψης ηλεκτρικών και ηλεκτρονικών συσκευών ή για τοποθεσία απόρριψης συσκευών προς ανακύκλωση. Στις χώρες της Ευρωπαϊκής Ένωσης, υπάρχουν σημεία συγκέντρωσης χρησιμοποιημένων ηλεκτρικών και ηλεκτρονικών συσκευών. Παρακαλούμε, βοηθήστε μας να προστατέψουμε το περιβάλλον που ζούμε! Δήλωση Συμμόρφωσης Το προϊόν αυτό συμμορφώνεται με τις προϋποθέσεις των παρακάτω οδηγιών: ΗλεκτροΜαγνητικής Συμβατότητας (EMC): 2004/108/EC Χαμηλής Τάσης (LVD): 2006/95/EC Ενεργειακής κατανάλωσης ηλεκτρονικών συσκευών (ErP): 2009/125/EC Απαγόρευσης χρήσης Επικίνδυνων Ουσιών (RoHS): 2002/95/EC Οι παραπάνω οδηγίες δηλώνουν ότι το φορητό ραδιο-cd F&U RCD9031MUC ελέγχθηκε με βάση τα παρακάτω πρότυπα: EN55013:2001+A1:2003+A2:2006 EN :2006 EN :2008 EN55020:2007 EN60065:2002+A1:2006+A11:2008 ΑΠΟΚΛΕΙΣΤΙΚΟΣ ΑΝΤΙΠΡΟΣΩΠΟΣ Αμοιρίδης Σαββίδης Α.Ε. Βασ. Όλγας 33 T.K Θεσσαλονίκη Τηλ: , Fax: Ποσειδώνος 45 Τ.Κ Μοσχάτο Τηλ: , Fax:\nRCD9037BT ΦΟΡΗΤΟ ΗΧΟΣΥΣΤΗΜΑ\nΑνακύκλωση Α.Μ.Π. 00510 (Π 117/2004) Το προϊόν που αγοράσατε έχει σχεδιαστεί και κατασκευαστεί µε υλικά υψηλών προδιαγραφών και εξαρτήµατα που µπορούν να ανακυκλωθούν και να ξαναχρησιµοποιηθούν. Το σύµβολο\nRCD9038BT ΦΟΡΗΤΟ ΡΑΔΙΟ-CD/MP3\nΜε την εγγύηση της ΑΜΟΙΡΙΔΗΣ-ΣΑΒΒΙΔΗΣ Α.Ε. RCD9038BT ΦΟΡΗΤΟ ΡΑΔΙΟ-CD/MP3 ΟΔΗΓΙΕΣ ΧΡΗΣΗΣ Ελληνικά Αγαπητέ πελάτη: ΕΙΣΑΓΩΓΗ Ευχαριστούμε πολύ που αγοράσατε αυτό το προϊόν. Για να απο- λαύσετε όλες τις δυνατότητές\nΦΟΡΗΤΟ ΡΑ ΙΟ-CD ΜΟΝΤΕΛΟ:RCD-1340 Ο ΗΓΙΕΣ ΧΡΗΣΗΣ\nΦΟΡΗΤΟ ΡΑ ΙΟ-CD ΜΟΝΤΕΛΟRCD-1340 Ο ΗΓΙΕΣ ΧΡΗΣΗΣ Πρόλογος Προς τους πελάτες Για να εκµεταλλευτείτε πλήρως όλες τις δυνατότητες της συσκευής, διαβάστε προσεκτικά τις οδηγίες χρήσης πριν θέσετε σε λειτουργία\nMini Boombox Οδηγίες Χρήσης\nMini Boombox Οδηγίες Χρήσης Σημείωση: Οι εικόνες/ σχήματα, τα τεχνικά χαρακτηριστικά και οι ενδείξεις που αναφέρονται στο παρόν είναι ενδεικτικά και ενδέχεται να διαφέρουν από τη συσκευή που έχετε στα


ΤΟ ΔΗΛΙΟΝ: Το Αφγανιστάν και η τρόικα\nΗ τρόικα και εμείς έχουμε λίγο αρχίσει να θυμίζουμε τους Αμερικανούς και το Αφγανιστάν. Πήγαν οι υπεροργανωμένοι Αμερικανοί στην ιστορική και περίπλοκη αυτή χώρα και προσπάθησαν να στήσουν ένα μοντέρνο κράτος, μια ανοικτή οικονομία κ.λπ. Επειτα από λίγο κατάλαβαν ότι βυθίζονταν στο ίδιο τέλμα που είχαν βουλιάξει πριν από πολλά χρόνια οι Βρετανοί και άλλες μεγάλες δυνάμεις. Οπότε αποφάσισαν να κάνουν την τρίχα τριχιά και να πιαστούν από πολύ μικρά σημάδια για να πανηγυρίσουν σημαντικές «επιτυχίες». Η πραγματικότητα τούς διαψεύδει και γνωρίζουν καλά πως το Αφγανιστάν θα είναι στην καλύτερη περίπτωση ένα\nημι-αποτυχημένο κράτος. Εχουν πια πιστέψει όμως ότι μέχρι εκεί πάει αυτή η χώρα και προκειμένου να ρισκάρουν την πλήρη επαναποσταθεροποίησή της καλύτερα να αφήσουν τα πράγματα ως έχουν.\nΤι σχέση έχουν τώρα όλα αυτά με την τρόικα και την Ελλάδα; Βλέπουμε να βαθαίνει ένας κυνισμός και μια «μαυρίλα» σε σχέση με το τι είναι εφικτό και τι όχι στην Ελλάδα. Η άλλη όψη του ίδιου νομίσματος είναι μια βιασύνη να αποδείξουν στον κόσμο ότι είμαστε success story. Οπως μου έλεγε πρόσφατα κορυφαίος Ευρωπαίος αξιωματούχος «είτε θέλετε είτε όχι, εμείς θα σας κάνουμε success story». Οι άνθρωποι έχουν το δικό τους πρεστίζ να προστατεύσουν, γιατί στο κάτω κάτω έχουν βάλει πολλά λεφτά στην Ελλάδα και πρέπει να δικαιολογήσουν το αποτέλεσμα στις γραφειοκρατίες τους ή στους ψηφοφόρους τους. Κάπου σηκώνουν τα χέρια ψηλά. Περνάει ένας νόμος που απελευθερώνει μια συγκεκριμένη αγορά και έπειτα από λίγο εκδίδεται κάποια απόφαση που τον ακυρώνει. Ανοίγει υποτίθεται ένας κρίσιμος τομέας και στη συνέχεια κάποιος εγχώριος φύλαρχος-νταβατζής λειτουργεί όπως οι Ταλιμπάν στο Αφγανιστάν και ξανακλείνει μόνος του τον συγκεκριμένο κλάδο. Ερχονται Ολλανδοί σοβαροί ειδικοί για να δουν πώς θα βελτιώσουμε τις εξαγωγές μας και ο αρμόδιος υφυπουργός πετάει τις προτάσεις τους στο καλάθι των αχρήστων, προκειμένου να διορίσει 5-6 κολλητούς σε μια επιτροπή. Κοιτάνε γύρω και δεν βλέπουν ούτε περίσσευμα ικανών ανθρώπων που έχουν αναμειχθεί στα κοινά ούτε και κανένα μεταρρυθμισιτκό ρεύμα να παρασύρει την κοινωνία.\nΑρχίζει, λοιπόν, η ευγενική νεκρολογία των μεταρρυθμίσεων εν Ελλάδι: «Μάλλον δεν μπορούν αυτοί εδώ να κάνουν ό,τι πρέπει, δεν έχουν το πολιτικό προσωπικό, δεν το σηκώνει η κουλτούρα τους, δεν, δεν...». Ετσι γινόμαστε εξ ανάγκης ένα λίγο τεχνητό success story. Ε, λοιπόν, είναι καιρός να θυμώσουμε με τους εαυτούς μας. Δεν είμαστε ούτε Αφγανοί της υπαίθρου ούτε μέλη φυλών. Εχουμε πολλούς ικανούς ανθρώπους, οι οποίοι τόσο στον ιδιωτικό τομέα όσο και στον δημόσιο στήνουν και τρέχουν επιχειρήσεις και projects που δεν έχουν τίποτα, μα τίποτα, να ζηλέψουν από τους έξω. Επειδή όμως έχουμε «μουλαρώσει» τώρα και δεν μας εμπνέει κανένα όραμα και κανένας ηγέτης, έχουμε αφεθεί στην τύχη του βούρδουλα της τρόικας. Ντροπή! Να το βράσω το τεχνητό success story που θα μας καταστήσει στο τέλος μια φτωχή χώρα που θα μοιάζει με το Πουέρτο Ρίκο της Ευρώπης. Μπορούμε πολύ καλύτερα. Αρκεί να σταματήσουμε να ανεχόμαστε φαύλους πολιτικούς, οπισθοδρομικούς συνδικαλιστές και να σαγηνευόμαστε από τις σειρήνες της άρνησης και της αδράνειας. Πρέπει να γίνουμε μόνοι μας το πραγματικό success story και να τιμήσουμε την πατρίδα μας χωρίς κομπλιμέντα ελεημοσύνης από κανέναν. Γιατί οι ξένοι μάς υποτιμούν δικαιολογημένα όταν εμείς υποτιμάμε τόσο πολύ τους εαυτούς μας.\nΑναρτήθηκε από Δηλιος στις 11:13 μ.μ.


Η υποχρέωση να έχουμε ταμειακή μηχανή έχει ακόμη περισσότερες γυναίκες που εκτελούν την επιχείρησή μας. Από χρόνο σε χρόνο, όλο και λιγότεροι άνθρωποι απελευθερώνονται από το τρέχον καθήκον τους. Υπάρχουν αρκετά είδη ταμειακών μηχανών. Για να επιλέξετε το πιο κατάλληλο για μια συγκεκριμένη δραστηριότητα, αξίζει να μάθετε τι είναι διαφορετικό μεταξύ τους. Μεταξύ των ταμειακών μηχανισμών χαρακτηρίζεται από:\n1. Ταμειακές μηχανές μίας θέσης - Είναι η μεγαλύτερη ομάδα ταμειακών μηχανών. Είναι τα σημερινά συνηθέστερα, τα πιο συνηθισμένα στα περιοδικά, τα οποία λειτουργικότητα είναι χαμηλά. Το μειονέκτημα τους είναι ένα σχετικά μικρό τέλος και απλή συντήρηση. Για επιλεγμένα μοντέλα είναι δυνατή η σύνδεση μιας περιφερειακής συσκευής, π.χ. ενός υπολογιστή. Ωστόσο, αυτό σπάνια δημιουργείται λόγω του εξειδικευμένου λογισμικού στην αγορά για συγκεκριμένα παραδείγματα τέτοιων ταμειακών μηχανών.\n2. Φορητό ταμειακή μηχανή - Έτσι κινητό ταμείο. Το μικρό του μέγεθος το κάνει να γυρίζει ακόμα και σε μια μικρή τσάντα. Το σχετικά μικρό τους βάρος καθιστά εύκολη την παραμονή σε άλλα μέρη χωρίς προβλήματα. Τέτοιες ταμειακές μηχανές είναι μια πολύ ανθεκτική μπαταρία, έτσι ώστε να μπορούν να λειτουργούν για πολλές ώρες χωρίς σύνδεση με ηλεκτρισμό. Τα μοναδικά τεχνικά χαρακτηριστικά καθιστούν το κινητό ταμειακό μηχάνημα εξαιρετικό όταν είναι τοποθετημένο στην περιοχή καθώς και σε δωμάτια με χαμηλό χρησιμοποιήσιμο χώρο. Η πιο συνηθισμένη επιλογή από το τελευταίο τμήμα είναι η.\n3. Ταμειακές μηχανές υπολογιστών - Το πιο σύγχρονο είδος ταμειακών μηχανών. Πρόκειται για μια σύνδεση υπολογιστή με ένα δημοσιονομικό εκτυπωτή. Όπως μπορείτε να δείτε, ο εκτυπωτής δεν μπορεί να λειτουργήσει σωστά χωρίς σύνδεση με έναν υπολογιστή. Μόνο σε αυτόν είναι ένα διαφορετικό μοντέλο ταμειακής μηχανής. Για τη λειτουργία του, είναι απαραίτητο να εγκαταστήσετε ειδικό λογισμικό υπολογιστή. Παρά τις απαιτήσεις αυτές, δημιουργεί πολλές ευκαιρίες, είναι ιδιαίτερα αποτελεσματική με τους ανθρώπους των τύπων αυτών των ταμειακών μηχανών. Μπορούν να συνδεθούν εξωτερικές συσκευές. Δημιουργεί τη μεγαλύτερη άνεση των υπηρεσιών και αναζητά πολλά στα ευρύτερα σημεία πώλησης, όπου ο κύκλος εργασιών είναι πολύ έντονος. Οι αναφορές στον υπολογιστή είναι ακριβέστερες από τις δωρεάν ταμειακές μηχανές.\n4. Ταμειακές μηχανές συστήματος - Μπορούν να καθίσουν σε ένα δίκτυο με έναν υπολογιστή και ένα σύστημα άλλων ταμειακών μηχανισμών, γι 'αυτό και συλλέγουν καλά σε συγκεκριμένες εμπορικές αγορές. Είναι συμβατά με τα δικά σας εργαλεία, π.χ. με έναν αναγνώστη γραμμωτού κώδικα ή μια κλίμακα. Αυτή η προσέγγιση επιταχύνει την εξυπηρέτηση του άνδρα και δημιουργεί μεγαλύτερη άνεση υπηρεσιών.


Μηχανικοί της επιθυμίας - Πως τα συμπεριφορικά οικονομικά επιδρούν στο Digital Marketing | Η ΡΟΔΙΑΚΗ\nΜηχανικοί της επιθυμίας - Πως τα συμπεριφορικά οικονομικά επιδρούν στο Digital Marketing\nΗμερομηνία 24/02/20 17:30\nΣτο διαδίκτυο απλώνεται ένα αόρατο πλέγμα συνεχούς ροής πληροφοριών και δεδομένων με αποτέλεσμα κάθε βάση επεξεργασίας στοιχείων να είναι ένα τεχνικό οικοσύστημα ποσοτικοποίησης και παραμετροποίησης εμπειριών, επιθυμιών, προτιμήσεων, επιλογών.\nΌσοι επεξεργάζονται τα ψηφιακά ίχνη των χρηστών ουσιαστικά ασχολούνται με μια διαρκή κίνηση αποκρυπτογράφησης της ψηφιακής συμπεριφοράς του κάθε χρήστη/δυνητικού πελάτη. Ας δούμε πώς ο κλάδος της Συμπεριφορικής Οικονομικής (Behavioral Economics) συνδέεται με αυτό και πώς επιδρά στην προώθηση των προϊόντων και των υπηρεσιών εντός του Ιnternet.\nΩς συλλέκτες «ποσότητας κοινωνικής εμπειρίας» οι data managers και οι digital marketers προσπαθούν να εξάγουν από ασαφώς προσδιορισμένα σύνολα κάποιες ταξινομήσεις συμπεριοφορών. Ουσιαστικά κινούνται στη διαδρομή: ομογενοποίηση-εξατομίκευση.\nΗ στοχευμένη ανίχνευση για πρόβλεψη τάσεων είναι τελικά εκείνη που θα προσδιορίσει την τυποποίηση των καταναλωτικών μοτίβων (κυρίως από την επισκεψιμότητα και την ανταπόκριση στα διαφημιστικά μηνύματα μιας επιχείρησης). Ουσιαστικά παράγεται «αλήθεια» απο τον θόρυβο των δεδομένων και εδώ ακριβώς είναι που εισέρχονται τα συμπεριφορικά οικονομικά.\nΤα δεδομένα είναι Κεφάλαιο, είναι ο άυλος χρυσός της εποχής. Και ο πειρασμός είναι ο εξής: «αν μπορείς να συλλέγεις χαρακτηριστικά χρηστών, τότε θα θέλεις και να τα επηρεάζεις!». Αυτός είναι ο κρυφός νόμος της παραγωγικότητας της πληροφορίας που σχεδόν όλοι ασυνείδητα «νιώθουν» στο διαδίκτυο ότι κυριαρχεί. Για μια επιχείρηση, οι εξαγόμενες συσχετίσεις και οι δείκτες από τα data των ιστοσελίδων της στοχεύουν στην αύξηση των εσόδων και της κερδοφορίας. Αυτός είναι ο δεύτερος καλά κρυμμένος νόμος στο Ιnternet: απόσπαση υπεραξίας απο τα δεδομένα που παράγουν οι χρήστες ως δυνητικοί πελάτες.\nΑπαιτείται λοιπόν διαρκής κατανόηση των αφανών μηχανισμών στις επιλογές των χρηστών και αναγνώριση των μοτίβων συμπεριφοράς που είναι κρυμμένα στους σωρούς δεδομένων. Γιατί είναι πλέον αξίωμα ότι δεδομένα χωρίς θεωρητική και αλγοριθμική επεξεργασία δεν έχουν αξία, απλώς προκαλούν ανούσιο θόρυβο και κυκλοφοριακό πρόβλημα στα δίκτυα. Η καλυμμένη υπεραξία για το δισκοπότηρο της κερδοφορίας των επιχειρήσεων που προσδοκούν έσοδα απο το Ιnternet είναι η αποδοτική διαχείριση των συσχετίσεων και των δεικτών που παράγουν τα analytics των μηχανών αναζήτησης και των social media.\nΗ Συμπεριφορική Οικονομική μας διδάσκει ότι κάθε like, κάθε απλό κλικάρισμα, ένα follow ή ενα accept, αφορούν καλυμμένα γούστα, προτιμήσεις, θέλω. Αυτό το συμπεριφορικό «καναλιζάρισμα» καταλήγει σε στρατηγικά νοήματα, σε εξόρυξη δηλαδή δεικτών που αντικατοπτρίζουν μια ιδιαίτερη μηχανική συναλλαγών εντός του ψηφιακού κόσμου. Γιατί οι χρήστες ενός site «συμπεριφέρονται»: ψάχνουν ταυτότητα και ηδονική εμπειρία προ-κατανάλωσης των υπηρεσιών και των προϊόντων που αναζητούν ή τους λανσάρονται. Κάθε ψηφιακό ίχνος του επισκέπτη σε ένα εταιρικό site μοιάζει με τη χρήσιμη σκόνη που αφήνει ο πελάτης που μπαίνει σε ένα κατάστημα και δεν ψωνίζει.\nΣτο διαδίκτυο, κάθε site με τα δεδομένα του λειτουργεί ως «πάγιο κεφάλαιο» και κάθε σωρός δεδομένων από τους χρήστες λειτουργεί ως «μεταβλητό κεφάλαιο». Τα «κλικαρίσματα» δημιουργούν logistics απο επιθυμίες και γούστα που οι αλγόριθμοι παραμετροποιούν για να εξαχθούν οι αλχημιστικοί δείκτες διαχείρισης των συσχετίσεων που οδηγούν στο προφίλ των χρηστών. Και έννοιες όπως filtering, profiling, micro-targeting συνθέτουν ένα άλλο Κεφάλαιο: αυτό της «εκθεσιακής αξίας» των δεδομένων πριν αυτή μετασχηματιστεί σε ανταλλακτική αξία για τους χρήστες και τις επιχειρήσεις.\nΟυσιαστικά ένα μίγμα γνωσιακού και πάγιου κεφαλαίου ακολουθεί κάθε βάση δεδομένων, για κάθε επιχείρηση που προβάλλεται στο Ιnternet. Μια ανάλυση κόστους/οφέλους των διαφημιστικών δαπανών είναι αυτή που θα διαμορφώσει το τελικό ισοζύγιο απο τη διαχείριση αυτού του κεφαλαίου. Όλα είναι θόρυβος και ο ήχος της κρυμμένης υπεραξίας απο τους χρήστες που παράγουν δεδομένα είναι διαθέσιμος, αρκεί μια επιχείρηση να στήσει αυτί...\n04/04 - 12:00:01-16799\n06/04 - 11:20:01-11367\n08/04 - 13:25:01-7898


Δίκη Χρυσή Αυγής: Αντιφάσεις στις απολογίες για την επίθεση σε βάρος Αιγύπτιων ψαράδων - Tromaktiko.gr\nΔίκη Χρυσή Αυγής: Αντιφάσεις στις απολογίες για την επίθεση σε βάρος Αιγύπτιων ψαράδων\n11 Σεπτεμβρίου 2019 13:00\nΣτη γραμμή της πλήρους άρνησης κινήθηκε και ο κατηγορούμενος για τις επιθέσεις κατά των ψαράδων και του ΚΚΕ, Αν. Πανταζής απολογούμενος στη δική της Χρυσής Αυγής.\nΟ κατηγορούμενος υποστήριξε πως ο ίδιος δεν είχε καμία σχέση με τη Χρυσή Αυγή μέχρι το Δεκέμβριο του 2012, οπότε και άνοιξαν τα γραφεία στο Πέραμα, αν και στις εκλογές που είχαν προηγηθεί είχε ψηφίσει το συγκεκριμένο κόμμα. Αρκετές φορές η πρόεδρος Μαρία Λεπενιώτη τόνισε στον κατηγορούμενο ότι πέφτει σε αντιφάσεις, σχολιάζοντας μάλιστα: «είναι κάπως παράδοξο μία να λέτε «δεν έχω σχέση» όταν υπάρχει κατηγορία και μετά από πέντε μήνες γίνεστε μέλος σε επιτροπή της ΤΟ;\nΔεν είναι περίεργο να σας κατηγορούν ότι είστε μέλος της Χρυσής Αυγής (η επίθεση στους ψαράδες είχε σημειωθεί τον Ιούνιο του 2012) και μετά να γίνεστε; Μήπως εξαρχής ήταν αλλιώς τα πράγματα;».\nΟ ίδιος αρνήθηκε ότι συμμετείχε στην επίθεση κατά των 4 Αιγύπτιων αλιεργατών, εμμένοντας στη θέση «εκεί που οδηγούσαμε το μηχανάκι, μας συνέλαβαν». Ακολουθώντας τη γραμμή των υπολοίπων, είπε πως η υπογραφή της απολογίας του στην ανάκριση δεν είναι δική του!\nΑν και επανειλημμένως επισημάνθηκε από το δικαστήριο ότι τα θύματα τον έχουν αναγνωρίσει και στο ακροατήριο, ο ίδιος είπε ότι «ήταν λογικό. Είχε φτάσει ο κόμπος στο χτένι πια. Τους τραβάνε σαν πανηγύρια. Οι άνθρωποι αυτοί ταλαιπωρούνται χωρίς να το ξέρουν, είναι υποκινούμενοι» είπε και πρόσθεσε: «Μέχρι και τελευταία τα ψαράκια για τα παιδάκια μου τα έπαιρνα από το μαγαζί τους. Δεν υπάρχει άλλο ψαράδικο. Εγώ βγήκα από τη φυλακή και την πρώτη μέρα πήγα στο μαγαζί τους και ρώτησα γιατί δεν λένε την αλήθεια. Και μου λέει ο ένας «φίλε το ξέρουμε ότι δεν είσαι εσύ». Μου είπε ότι έχουν έρθει οι μανάδες των παιδιών και ζήτησαν συγγνώμη γιατί είχαν πάρει ναρκωτικά».\nΚατηγορούμενος: Δεν ρώτησα τί εννοούσε, μου αρκούσε τί άκουσα.\nΤραγωδία στη Θεσσαλονίκη: Γιος βρήκε νεκρή τη μητέρα του στη μπανιέρα – Συνελήφθη ο αδερφός του


Ποιος αγοράζει δυο τράπεζες στην τιμή της μιας;\nΔεν θέλησε ο Κωστόπουλος και ο Μάνος (ο τέως υπουργός του Μητσοτάκη και τέως βουλευτής του ΠΑΣΟΚ!!!) την συμφωνία με την Εθνική γιατί την θεώρησαν κρατικοποίηση. Και όμως την απέφυγαν,αν,στο παραπέντε. (Οι μάγοι που μας έφεραν εδώ σαν χώρα...)\nΤώρα, αν τις εξαγόραζε μια γαλλική τράπεζα ή ένα αμερικάνικο fund, ή μια Γερμανική βιομηχανία(;), θα είχαν οι Τσιπραίοι απτή την απόδειξη του ξεπουλήματος της χώρας (οι ιδιωτικές τράπεζες, είναι η Ελλάδα, κατά την φιλοσοφική κατάρτιση τους..) έναντι των δανείων και του καταραμένου μεσοπρόθεσμου.\nΟι Καταρινοί λοιπόν είναι Έλληνες.\nΔεν πειράζει ξέρουμε τώρα.\nΕπί της ουσίας είναι (;) η πρώτη καλή είδηση για την οικονομία της χώρας.


ΠΑΟΚ – Ολυμπιακός: Ντέρμπι στην Τούμπα που… κόβει την ανάσα! | Sportstonoto\nΠΑΟΚ – Ολυμπιακός: Ντέρμπι στην Τούμπα που… κόβει την ανάσα!\nΗ ώρα που όλοι περίμεναν… έφτασε. ΠΑΟΚ – Ολυμπιακός το βράδυ της Κυριακής (19:30, Live Onsports/Novasports 1) στην Τούμπα και τα πάντα για δυο ώρες θα… νεκρώσουν. Ο τίτλος του πρωταθλητή στη Super League θα κριθεί σε πολύ μεγάλο βαθμό από αυτό το παιχνίδι. Αν ο «δικέφαλος του Βορρά» καταφέρει να επικρατήσει θα πάει στο +9 από τους Πειραιώτες και ουσιαστικά θα «αγκαλιάσει» το πρωτάθλημα για πρώτη φορά μετά από 34 χρόνια! Την ίδια ώρα, οι «ερυθρόλευκοι» ανεβαίνουν στη Θεσσαλονίκη για να αποδείξουν πως μόνο… τελειωμένη υπόθεση δεν είναι το πρωτάθλημα, για να πάρουν το διπλό και να πλησιάσουν σε απόσταση μιας νίκης, σπάζοντας το αήττητο του ΠΑΟΚ και βάζοντας πίεση στην ομάδα του Ραζβάν Λουτσέσκου.\nΠΑΟΚ – Ολυμπιακός: Όλες οι ειδήσεις\nΑπό την ευρωπαϊκή ελίτ ο διαιτητής που θα «σφυρίξει» το ντέρμπι στην Τούμπα ανάμεσα στον ΠΑΟΚ και τον Ολυμπιακό. Η ΚΕΔ επέλεξε τον 35χρονο Ισπανό Χεσούς Χιλ Μανθάνογια την μεγάλη αναμέτρηση της 20ης αγωνιστικής που επί της ουσίας θα κρίνει και τον φετινό τίτλο.\nΤο μήνυμα του Γιώργου Σαββίδη για το ΠΑΟΚ – Ολυμπιακός και το… δίχτυ\nRelated TopicsFeaturedSuper LeagueΟλυμπιακόςΠΑΟΚΠΑΟΚ- ΟλυμπιακόςΤούμπα\nTo “πράσινο” ΣΟΚ και στα Γιάννινα… (photo)\nΣυνέντευξη Μαυρέα: “Ο ΠΑΟΚ θα νικήσει σήμερα τον Ολυμπιακό”!


Κόντρα σε όλους... - Panionianea Κόντρα σε όλους... - Panionianea\nHome > slide > Κόντρα σε όλους...\nΤεράστιας σημασίας νίκη πέτυχε ο μπασκετικός Πανιώνιο κόντρα στον Φάρο Κερατσινίου.\nΌταν λέμε τεράστια δεν το εννοούμε μόνο επειδή ήρθε κόντρα σε έναν ισχυρό αντίπαλο, αλλά πολύ περισσότερο για τον τρόπο με τον οποίο επιτεύχθηκε.\nΗ ομάδα του Οικονόμου δεν βρέθηκε στην καλύτερη της μέρα, όμως εκτός από τον δυνατό του αντίπαλο είχε να αντιμετωπίσει και το διαιτητικό τρίο! Μαγκλογιάννης, Τσαρούχα και Θεοδωρόπουλος προσπάθησαν να πάρουν τον ρόλο του πρωταγωνιστή από τους αθλητές και με τα αυστηρότατα έως ανύπαρκτα σφυρίγματα κατά του Πανιωνίου κατάφεραν να προκαλέσουν εκνευρισμό σε παίκτες και φιλάθλους.\nΤο σφύριγμα της Τσαρούχα υπέρ του Φάρου, στο 1:35 πριν το φινάλε της τρίτης περιόδου, ήταν η σταγόνα που ξεχείλισε το ποτήρι για τους κυανέρυθρους, την στιγμή δηλαδή που ο Πανιώνιος είχε επιστρέψει από το -6 και ήταν μπροστά στο σκορ.\nΦυσικά η μεμονωμένη κίνηση ενός "ανόητου" οπαδού να πετάξει το ποτήρι με καφέ στο παρκέ μόνο απαράδεκτη είναι και μάλιστα κόστισε σημαντικά τόσο στην ομάδα όσο και στους φιλάθλους του Ιστορικού. Είναι πραγματικά κρίμα να έχεις πληρώσει το διαρκείας σου ή το εισιτήριο σου και να σου στερεί κάποιος το δικαίωμα να παρακολουθήσεις την ομάδα σου. Όπως επίσης κρίμα είναι για τους παίκτες του συλλόγου να χάνουν την πολύτιμη στήριξη των φιλάθλων τους στο πιο κρίσιμο σημείο του αγώνα.\nΔεν θα κρίνουμε αν ήταν αυστηρή ή όχι η απόφαση των διαιτητών να εκκενώσουν το γήπεδο, όμως στο καθαρά αγωνιστικό κομμάτι οι διαιτητές όχι μόνο δεν έκαναν καλά την δουλειά τους, αλλά κατάφεραν ένα παιχνίδι-ντέρμπι, που είχε καλό ρυθμό, να το καταστρέψουν...\nΤο (αγωνιστικό) συμπέρασμα, λοιπόν, είναι ότι η ομάδα του Οικονόμου κόντρα σε όλους και σε όλα κατάφερε να δείξει σε ένα ακόμη παιχνίδι χαρακτήρα και να πάρει μία πολύτιμη νίκη για τον μεγάλο στόχο της ανόδου!\nΥΓ: Πρέπει εμείς πάνω απ' όλα να προστατεύουμε την έδρα μας. Φάνηκε και στο ματς με τον Φάρο πως το "απόλυτο" των νικών δεν αρέσει σε κάποιους και θα κάνουν ότι μπορούν να το κόψουν. Μην τους δίνουμε και εμείς την αφορμή για να εξαντλήσουν όλη τους την αυστηρότητα πάνω μας!\nItem Reviewed: Κόντρα σε όλους... Rating: 5 Reviewed By: panionia nea


Κωστούλας: «Τα παιχνίδια να κρίνονται στο γήπεδο» - Onsports.gr\nOnsports Team\t23 Αυγούστου 2013, 14:04\nΚωστούλας: «Τα παιχνίδια να κρίνονται στο γήπεδο»\nΝέες αιχμές για τη διαιτησία άφησε ο μεγαλομέτοχος του Παναιτωλικού, Φώτης Κωστούλας, σε ραδιοφωνική του συνέντευξη.\nΟ πρόεδρος της ομάδας του Αγρινίου μίλησε για το επερχόμενο παιχνίδι με τον ΠΑΟΚ, τις καλές σχέσεις του Παναιτωλικού με τους Θεσσαλονικείς αλλά και για τα παράπονα που έχει από τη διαιτησία και τα θεσμικά όργανα της Super League.\nΓια το προσεχές ματς της ομάδας του κόντρα στον ΠΑΟΚ:\n«Είναι ένα πολύ δύσκολο ματς, αφού είναι μεγάλη ομάδα ο ΠΑΟΚ. Ελπίζω να γίνει ένα καλό παιχνίδι και όποιος κερδίσει. Δικός μας στόχος είναι να κερδίσουμε κάτι αύριο, μετά την ήττα στην πρεμιέρα με τον Παναθηναϊκό. Ειδικά μέσα στην έδρα μας θέλουμε να παίρνουμε βαθμούς. Ανασταλτικός παράγοντας για μας είναι ότι παίζουμε χωρίς κόσμο. Συμβαίνει πρώτη φορά αυτό σε μας, και όπως καταλαβαίνετε δεν είναι αρεστό».\nΓια την άποψη που έχει σχηματίσει για τον ΠΑΟΚ:\n«Ήταν καλός ο ΠΑΟΚ με τη Σάλκε, θα έχουν το νου τους και στη ρεβάνς, και πιστεύω ότι θα το παλέψουμε. Ανέκαθεν είχαμε καλές σχέσεις με τον ΠΑΟΚ, και τώρα και παλιότερα με Ζαγοράκη, Βρύζα. Είχαμε πολύ καλή συνεργασία και με ποδοσφαιριστές, υπάρχει ένα καλό κλίμα γενικότερα. Δεν πιστεύω να χαλάσει. Είναι ένα φιλικό σωματείο και χαίρομαι που φέτος θα παλέψει για μια από τις κορυφαίες θέσεις».\nΓια τις επενδύσεις του στον Παναιτωλικό:\n«Δεν θα το έλεγα επενδύσεις, παρά έξοδα. Ξοδέψαμε χρήματα για το γήπεδο, το προπονητικό κέντρο και θα μείνουν και για τους επόμενους προέδρους. Όσον αφορά το κομμάτι της νοοτροπίας θα δείξει ο καιρός. Το κακό είναι ότι δεν βλέπουμε ως τώρα να κρίνονται τα παιχνίδια αμιγώς στο γήπεδο. Πρόπερσι που ξαναήμασταν στη Σούπερ Λίγκα αλλά και σε μικρότερες κατηγορίες είδαμε πολλά και όλα αυτά προκαλούν απογοήτευση. Γι' αυτό και έχω βάλει πωλητήριο στην ομάδα».\n3 λεπτά πριν Live Chat Παναθηναϊκός-Ιωνικός 2-1 (Ημίχρονο)\n5 λεπτά πριν ΑΕΚ-Δέδας: «Μείναμε από δυνάμεις»\n6 λεπτά πριν ΠΑΣ Γιάννινα: Μέσα Μιλιντσεάνου και Γκαρντάφσκι για Ολυμπιακό (Photos)\n14 λεπτά πριν Serie A: Εντυπωσιακή Λάτσιο «έσπασε» το αήττητο της Ίντερ! (Videos+Photos)


Σάββατο 25 Ιουνίου 2022, 8:14\nΑρχική News Παπαχριστόπουλος: Η Συμφωνία των Πρεσπών είναι το τελευταίο χαρτί για ΝΔ και...\n«Αφού δεν τους βγήκαν τα μνημόνια, οι Πρέσπες είναι το τελευταίο τους χαρτί. Γνωρίζουν ότι αυτή η κυβέρνηση δημόσιο χρήμα δεν έχει ακουμπήσει», επισήμανε ο κ. Παπαχριστόπουλος κατά τη συζήτηση στη Βουλή για τη παροχή ψήφου εμπιστοσύνης στην κυβέρνηση.\nΟ κ. Παπαχριστόπουλος μίλησε ακόμα για «θάρρος της κυβέρνησης να ζητά λίγο μετά τη ψήφιση του προϋπολογισμού, ψήφο εμπιστοσύνης», τονίζοντας ότι η προσπάθεια της είναι να επανέλθει η χώρα στη κανονικότητα «και θα επανέλθει».\n«Είναι ηλίου φαεινότερο ότι γίνεται θόρυβος αναντίστοιχος με την πραγματικότητα», υποστήριξε ενώ σημείωσε ότι υπάρχουν ερωτήματα για τη μεταστροφή, όπως είπε, του Κώστα Σημίτη, του Κώστα Καραμανλή και της Ντόρας Μπακογιάννη που πάλευαν για σύνθετη ονομασία. «Τι έγινε κι άλλαξαν; λέω ότι δεν είναι μόνο ψηφοθηρικοί οι λόγοι και δεν είναι μόνο το μίσος κατά του ΣΥΡΙΖΑ», σημείωσε.\nΤέλος, ο κ. Παπαχριστόπουλος, καταδίκασε τις επιθέσεις που δέχονται βουλευτές που τάσσονται υπέρ της συμφωνίας των Πρεσπών και κάλεσε όλους να το κάνουν, τονίζοντας ότι «η σιωπή σε αυτό το ζήτημα δεν είναι καλή».\n«Όχι» από Σαρίδη-Λαζαρίδη σε ψήφο εμπιστοσύνης στην κυβέρνηση\nΣφοδρή επίθεση Κασιδιάρη σε Τσίπρα: «Είσαι προδότης, ολετήρας και εκμαυλιστής του Έθνους» (Βίντεο)\nΠροηγούμενο άρθροΑλ. Χαρίτσης: Η Συμφωνία των Πρεσπών είναι εθνικά επωφελής\nΕπόμενο άρθροΒασίλης Λεβέντης: «Αυτή η συμφωνία και να κυρωθεί θα ακυρωθεί»


Κατάθεση ψυχής: Εγένετο...τρίπτυχο!!!\nΑναρτήθηκε από Aspa στις 9:15 π.μ.\nMARIA VILLIOTI 5 Μαΐου 2012 - 10:02 π.μ.\nΠολύ καλύτερο! Ασπασούλα αν θέλεις στείλε μου μήνυμα γιατί αυτό που μου έγραψες στο chat το έχασα πριν το δω όλο...Με το καλό ο μπέμπης!\nMARIA VILLIOTI 5 Μαΐου 2012 - 1:05 μ.μ.\nΕίδα και την καρδούλα στην μπάρα!!! Βρε σεις δεν είμαι και η μητέρα Τερέζα!!! Ή για ψώνιο θα με περάσουν μ'αυτά που γράφετε ή για εκπρόσωπο εραποστολής!!! Που να πάω να χωθώ δεν ξέρω...χαχα.\nMARIA VILLIOTI 5 Μαΐου 2012 - 1:06 μ.μ.\nιεραποστολής...μου'φαγε το ι!\nSPYRIDOULA 5 Μαΐου 2012 - 11:37 π.μ.\nΠανέμορφο το τρίπτυχο!Μαγευτικό!!!!Μόλις είδα και τα μπουκάλια της προηγούμενης ανάρτησης σου και μου άρεσαν και αυτά τόσο πολύ!Συγχαρητήρια για τη δουλειά σου είναι καταπληκτική!!!Φιλάκια και καλό Σαββατοκύριακο!!!\nΚΑΤΕΡΙΝΑΚΙ 5 Μαΐου 2012 - 12:12 μ.μ.\nΈγινε ένα υπέροχο τρίπτυχο.Δεν θα μπορούσα να βρω καλύτερη λύση. Καλό όνομα στον μπέμπη σας.\nAθηνά 5 Μαΐου 2012 - 4:08 μ.μ.\nΤα κατάφερες τελικά και το έφτιαξες !!\nΚι είναι πραγματικά πολύ όμορφο !!\nΝα σαι καλά , κι όλα γίνονται με κατάθεση ψυχής !!!!\nPepi 5 Μαΐου 2012 - 4:28 μ.μ.\nΕγινε πανέμορφο! Ιδιαίτερο και κομψό! Να'σαι καλά, να'χεις ένα όμορφο Σαββατοκύριακο! Σου στέλνω και τα φιλιά μου!\nRena Christodoulou 5 Μαΐου 2012 - 4:29 μ.μ.\nΠΟΛΥ ΩΡΑΙΟ ΑΣΠΑ ΜΟΥ!!!!!!!!\nΟΣΟ ΓΙΑ ΤΑ ΣΥΡΤΑΡΙΑ , ΠΛΑΚΑ ΣΟΥ ΕΚΑΝΑ, ΔΕΝ ΕΝΝΟΟΥΣΑ\nΣΤ ΑΛΗΘΕΙΑ ΝΑ ΒΑΛΕΙΣ ΤΑ ΚΟΜΜΑΤΙΑ ΜΕΣΑ!!!!\nΑΛΛΑ ΜΕ ΤΗ ΦΟΡΑ ΠΟΥ ΠΗΡΕΣ, ΤΡΟΜΑΞΕ ΤΟ ΜΑΤΙ ΜΟΥ!!!!!!!\nΑΝΤΕ , ΠΕΡΙΜΕΝΩ ΝΑ ΔΩ ΤΙ ΑΛΛΟ ΕΚΑΝΕΣ!!!!!!!\nΠοδηλάτισσα 5 Μαΐου 2012 - 6:56 μ.μ.\nΕγινε πολύ καλό!!!!!!! Αντε περιμένουμε και την τελική παρουσίαση με το ξύλο!!!!!! Να σας ζήσει ο μικρούλης σας!!!!!!\nNena 5 Μαΐου 2012 - 7:25 μ.μ.\nΤ Ε Λ Ε Ι Ο!!!!!!!!!!!\nΡουλα Σμαραγδενια 5 Μαΐου 2012 - 7:35 μ.μ.\nΤο τρίπτυχό σου Ασπα έγινε όνειρο!!!!μπραβο σου τελικά αν έχεις ιδέες τιποτα δεν πάει χαμένο ...ειδα και τα μπουκαλια σου τα εφιξες και αυτά πολύ ομορφα αλλα τα διπλα ειναι ακόμα καλήτερα... φιλακια να σας ζήσει ο μικρούλης..καλο Σ.Κ.\nΡουλα Σμαραγδενια 5 Μαΐου 2012 - 7:38 μ.μ.\nΠροσπαθώ απο την αρχή να γίνω μέλος σου και δεν μπορώ αν και το γραφει ..όταν πάω να κάνω τις επιλογές το σβύνει... φιλακια..\nΧρυσούλα 5 Μαΐου 2012 - 10:27 μ.μ.\nΝα σας ζήσει ο μικρούλης με τ`όνομα! Πολύ καλή η επιλογή να το κάνεις τρίπτυχο!..έγινε πανέμορφο!!! Καλό βράδυ!\nΧαρά 5 Μαΐου 2012 - 10:55 μ.μ.\nΠραγματικά είναι πολύ όμορφο...\nKatrina 6 Μαΐου 2012 - 12:15 π.μ.\nMania 6 Μαΐου 2012 - 12:35 π.μ.\nΑσπασία μου είναι τέλειο!! Μπράβο σου!! Φιλάκια!!\nΕλένη Φλογερά 6 Μαΐου 2012 - 11:00 π.μ.\nΚαι εγένετο ...αριστούργημα!\nkatrin decoupage 6 Μαΐου 2012 - 11:59 π.μ.\nΠΟΛΥ ΩΡΑΙΟ ΕΓΙΝΕ! ΜΠΡΑΒΟ!!!\nKiki 6 Μαΐου 2012 - 9:52 μ.μ.\nΑριστούργημα με μία λέξη!!! Καλοφώτιστος ο μικρούλης!!! Καλή εβδομάδα να έχεις, φιλιά πολλά!!!\nΜαρία 6 Μαΐου 2012 - 11:18 μ.μ.\nευλογια Θεου..στον μικρο..και μεις τον ερωτευτηκαμε..Ασπασακι..το εκανες Πραμα..υπεροχο..ομορφη βδομαδα..φιλια στα κοριτσια μου..\nStone 7 Μαΐου 2012 - 3:00 μ.μ.\nΥπεροχο ειναι Ασπα μου!!Τρία σε ένα!Γεια στα χερια σου!Να ομορφυνει το σπιτικό σου και να σας ζησει ο νεοφωτιστος!Φιλια!\nfotolabida1 7 Μαΐου 2012 - 9:34 μ.μ.\nΠΑΡΑ ΠΟΛΥ ΟΜΟΡΦΟ ΤΟ ΤΡΙΠΤΥΧΟ ΣΟΥ ΑΣΠΑ ΜΟΥ!!!ΠΟΛΛΕΣ ΠΟΛΛΕΣ ΕΥΧΕΣ ΓΙΑ ΤΟΝ ΜΙΚΡΟΥΛΗ!!!!\nElena 8 Μαΐου 2012 - 3:55 μ.μ.\nΚαταπληκτική η δημιουργία σου Άσπα μου! Πολύ χαίρομαι που σε βρήκα, από την Σπυριδούλα (http://handmade-by-spyridoula.blogspot.com/) και ελπίζω να τα λέμε συχνά!! Να σας ζήσει ο μικρός και να'ναι πάντα γερός και ευτυχισμένος! Φιλιά!\njenny 8 Μαΐου 2012 - 9:59 μ.μ.\nΜπράβο Άσπα! Ναι! πολύ ωραίο! Σε βρήκα από τη Σπυριδούλα και χάρηκα πάρα πολύ! Συγχαρητήρια!\ngiasmin 9 Μαΐου 2012 - 10:08 π.μ.\nΑΣΠΑ ΜΟΥ ΦΑΝΤΑΣΤΙΚΟ ΤΟ ΤΡΙΠΤΥΧΟ ΣΟΥ,ΣΥΓΧΑΡΗΤΗΡΙΑ.ΝΑ ΣΟΥ ΖΗΣΕΙ Ο ΑΝΗΨΙΟΣ ΚΑΙ ΜΕ ΤΟ ΟΝΟΜΑ.ΚΑΛΗ ΣΥΝΕΧΕΙΑ.


Βυρσοδεψία, δερματεμπορία και το σκληρό επάγγελμα του ταμπάκη | ΕΛΛΑΣ\n← Τι κρύβεται πίσω από τα αυτοάνοσα νοσήματα και πώς αντιμετωπίζεται;\nΤα παλιά γεφύρια των Κήπων Ιωαννίνων (Βίντεο) →\nΗ βυρσοδεψία και η δερματεμπορία είναι επάγγελμα που ευδοκίμησε στην Τρίπολη και μάλιστα από την περίοδο της Β’ Ενετοκρατίας (1615) και έπειτα. Την εποχή της Επανάστασης υπήρχαν 20 με 25 βυρσοδεψεία. Ακμή γνώρισε την περίοδο 1850-1930.\nΗ δερματεμπορία γινόταν σε όλη την Αρκαδία, τόπο κατεξοχήν κτηνοτροφικό. Τον 19ο αιώνα υπήρχαν 10 βυρσοδεψεία και η παραγωγή τους έφθανε τα 15.000 τεμάχια τον χρόνο. Οι δερματέμποροι έπαιρναν τα ακατέργαστα δέρματα που μάζευαν από τα χωριά και τα πουλούσαν στους βυρσοδέψες.\nΤα βυρσοδεψεία έπαιρναν το δέρμα και το επεξεργάζονταν με διάφορες μεθόδους που απαιτούσαν οργανωμένα εργαστήρια και πολλά εργαλεία, ώστε το δέρμα να βγει στην παραγωγή στους σαμαρτζήδες, στους τσαρουχάδες και στους τσαγκαράδες.\nΗ βυρσοδεψία στην Τρίπολη αναπτύχθηκε στη σημερινή πλατεία Κανέλλου Δεληγιάννη. Είναι γνωστό ότι τα, όχι και τόσο παλιά χρόνια, η περιοχή λεγόταν «Ταμπάκικα». Ο ταμπάκης είναι ο βυρσοδέψης, εξ ου και η ονομασία. Βέβαια, όπως συνηθίζεται, πολλές οικογένειες απέκτησαν το επώνυμο «Ταμπάκη», ακριβώς επειδή ασχολούνταν με την επεξεργασία δερμάτων, ακόμα και πριν από την Τουρκοκρατία, ενώ υπήρχε από τα πρώτα κιόλας χρόνια οικογένεια Ταμπάκη που δραστηριοποιούνταν στην περιοχή.\nΤα Ταμπάκικα ήταν λαϊκή γειτονιά ανάμεσα στην πλατεία Αγίου Βασιλείου και Ταξιαρχών. Δύο πράγματα ήταν βασικά για την επιλογή του χώρου όπου θα στεγάζονταν τα εργαστήρια των βυρσοδεψών: το άφθονο νερό, απαραίτητο καθ’ όλη τη διάρκεια της επεξεργασίας και όσο το δυνατόν μεγαλύτερη απόσταση από την πόλη ή τον οικισμό, επειδή η δυσοσμία στα ταμπάκικα ήταν έντονη.\nΈτσι, δεν είναι τυχαίο που τα Ταμπάκικα στην Τρίπολη δημιουργήθηκαν εκεί: υπήρχε άφθονο νερό από τη Μάνα του Νερού και βρίσκονταν αρκετά μακριά από την πόλη. Στην είσοδο της γειτονιάς υπήρχε μεγάλη μάντρα όπου άπλωναν τα δέρματα να στεγνώνουν. Στο κέντρο της πλατείας, βρισκόταν στέρνα όπου έβαζαν τα δέρματα να φουσκώσουν (κολυμπούσαν εκεί και τα παιδιά της γειτονιάς). Αργότερα, την γκρέμισαν και έφτιαξαν μια σιδερένια βρύση.\nΗ κατεργασία των δερμάτων γινόταν ως εξής: Πρώτα γινόταν το «μαλάκωμα». Τα ακατέργαστα δέρματα τα έπαιρναν και τα βουτούσαν σε μεγάλη γούρνα με νερό για λίγες μέρες, ώστε να φουσκώσουν.\nΕπόμενη φάση ήταν το σκίσιμο: ο βυρσοδέψης έσκιζε και άνοιγε το δέρμα, για να το επεξεργαστεί. Στη συνέχεια γινόταν το «ξελέσιμα». Έπαιρναν το δέρμα, το έβαζαν στο καβαλέτο (όρθια καμπυλωτή σανίδα), το έδεναν και με το σίδερο ή γκιόρδα, που ήταν λάμα με ξύλινες λαβές στις άκρες της, έξυναν το δέρμα ώστε να το ξεχωρίσουν από το κρέας. Έπειτα το έπλεναν και επόμενο στάδιο ήταν η αποτρίχωση.\nΤα παλιά χρόνια άπλωναν τον ασβέστη πάνω στο δέρμα για λίγες μέρες ή στο θειούχο νάτριο (στα νεότερα χρόνια). Τον ασβέστη τον άπλωναν με τον «ντεβερέ», μια τρίχινη βούρτσα και μετά το μαδούσαν με τα χέρια. Για να φύγει το λίπος, το ράντιζαν με ανθρακικό ασβέστιο ή οξείδιο του ψευδαργύρου.\nΣτη συνέχεια τα δέρματα τα βουτούσαν στον ασβέστη, για λίγες μέρες και στη συνέχεια γινόταν το ξύρισμα, πάλι με το σίδερο. Τελειώνοντας το ξύρισμα γινόταν το πλύσιμο, βουτώντας σε γούρνες μεγάλες με το «σαμά» σε σκόνη και τα έτριβαν για να φύγει ο ασβέστης. Το «σαμά» το μάζευαν τα παιδιά στις γειτονιές και το πουλούσαν στους ταμπάκηδες για χαρτζιλίκι.\nΕπόμενο στάδιο, η αδιαβροχοποίηση του δέρματος: Το βουτούσαν σε γούρνα με νερό και βελανίδι για λίγες μέρες ή τανίνη. Η τανίνη είναι ουσία που παράγεται από τη φλούδα δέντρων, όπως η ακακία, η βελανιδιά, η καστανιά κ.ά. Στη συνέχεια, τα έξυναν πάνω στο καβαλέτο για να φύγει το μείγμα και να τεντώσουν το δέρμα. Αυτό γινόταν δυο και τρεις φορές. Όταν τελείωναν, τα κρεμούσαν στα σχοινιά για να στεγνώσουν λίγες μέρες και έπειτα ερχόταν η ώρα του λαδώματος.\nΣτη συνέχεια, τα έβαζαν για να μαλακώσουν μέσα σε λίμπες με τανίνη. Μετά, με τον σκεφέ (λάμα κοφτερή) ο βυρσοδέψης έξυνε το εσωτερικό το δέρματος πάνω στο πάγκο και με την ντουναλέτα (μεγάλη χοντρή λάμα) το περνούσε πάνω στο πάγκο ώστε να ισιώσει. Ύστερα από όλη αυτή την κοπιαστική δουλειά, έφθανε η στιγμή του βαψίματος (με βιτριόλι σε μαύρο χρώμα στα ελαττωματικά δέρματα) και με φυτικές μπογιές στα καλά δέρματα.\nΈπειτα από το βάψιμο, τα δέρματα τα άπλωναν πάνω στον πάγκο και έκαναν με το τεχάζι το γυάλισμα και με το παγασάκι ή σιδερένιο χτένι τις ραβδώσεις. Έτριβαν το δέρμα με φελλό και έπειτα το γυάλιζαν με τη χειροκίνητη «μάκενα». Παλιά το γυάλισμα γινόταν με ξύλο, τη φέλπα, τυλιγμένο με βελούδο: το βουτούσαν μέσα σε καζεΐνη και περνούσαν το δέρμα μέχρι να γυαλίσει. Συστατικό της καζεΐνης ήταν το μοσχαρίσιο αίμα.\nΤα εργαλεία των βυρσοδεψών ήταν οι πάγκοι όπου άπλωναν τα δέρματα, το καβαλέτο πάνω στο οποίο έξυναν τα δέρματα, το διμάνικο όπου ξεχώριζαν το δέρμα από το κρέας, ο ντεβερές που ήταν βούρτσα όπου άπλωναν το ασβέστη στο δέρμα, οι λίμπες όπου έβαζαν τα δέρματα, ο σκεφές που ήταν λάμα με πίσω ξύλινη λαβή και με αυτό έξυναν το δέρμα, η ντουναλέτα που ήταν ξύλο μελάμα στην άκρη και το χρησιμοποιούσαν για να σιδερώνουν το δέρμα.\nΈπειτα από τον Α’ Παγκόσμιο Πόλεμο, άρχισε η παρακμή λόγω του κόστους παραγωγής και τα βυρσοδεψεία άρχισαν να κλείνουν το ένα μετά το άλλο. Μετά τον Β’ Παγκόσμιο Πόλεμο στην Τρίπολη και έως το 1960 υπήρχαν 10 βυρσοδεψεία.\nΑπό το 1960 και μετά, το επάγγελμα έσβησε. Κάτι η ανάπτυξη της βιομηχανίας κάτι η χρήση του συνθετικού δέρματος αλλά και η χρήση του πλαστικού παντού (στα υποδήματα κυρίως), το σκληρό επάγγελμα του ταμπάκη ή βυρσοδέψη έσβησε σιγά-σιγά, αφήνοντας μόνο μνήμες στους νεότερους.\nΠαράλληλα, η παρακμή ήρθε και επειδή τα «βελανιδερά», δηλαδή τα προϊόντα που προέκυπταν από τη φυτική επεξεργασία του δέρματος, δεν είχαν πια ζήτηση. Μειώθηκε η χρήση των ζώων στις αγροτικές εργασίες, και έτσι δεν υπήρχε ανάγκη για τα είδη σαγής.\nΑκόμη, τα σαλοδέρματα ήταν τόσο ανθεκτικά, που δεν «βόλευαν» το σύγχρονο εμπόριο, το οποίο απαιτεί φθαρτά υλικά προκειμένου να υπάρχει ζήτηση. Τέλος, είναι σημαντικό το γεγονός ότι τα παιδιά των βυρσοδεψών, οι οποίοι ήταν κατά κύριο λόγο εύποροι, σπούδαζαν και δεν αναλάμβαναν την οικογενειακή επιχείρηση πια.\nΕξάλλου, για να γίνει κάποιος αφεντικό σε αυτή τη δουλειά, πρέπει να είναι από μικρός στο εργαστήριο και να αποκτήσει πείρα. Τη δεκαετία του 1960-70, σήμανε το οριστικό τέλος των βυρσοδεψών της Τρίπολης, όπως και της Ζάτουνας. Σήμερα, στην Πελοπόννησο, υπάρχει ένα εργοστάσιο χονδρών δερμάτων στη Σπάρτη και ένα στην Καλαμάτα. Πηγή\nThis entry was posted in ΕΛΛΑΔΑ, ΕΛΛΑΣ, ΛΑΟΓΡΑΦΙΑ, Ν. Αρκαδίας and tagged ταμπάκης, Τρίπολη, Ταμπάκικα, βυρσοδεψεία, δέρματα, δερματεμπορία, επάγγελμα. Bookmark the permalink.


Καθυστερηση - Προσπαθώ εδώ και αρκετό καιρό - Mammyland\nΑπό Mpempoulis 81, 27 Ιουνίου in Προσπαθώ εδώ και αρκετό καιρό\nMpempoulis 81 0\nΚαλησπέρα πάντα είχα σταθερό κύκλο, 28 ημερών! Τους τελευταίους 4 μήνες έχω κάθε 26 μέρες!Αυτον τον μήνα έχω καθυστέρηση 6 μέρες! Έκανα τεστ του εμπορίου και βγήκε αρνητικό!εχω συμπτώματα περιόδου αλλά τίποτα!!! Στην τελευταία μου περίοδο ξεχασα να διευκρινήσω, ότι στη βδομάδα πάνω ενώ είχα τελειώσει, την επόμενη εμφανιστικαν καφε υγρά!\nΟ κύκλος σου άλλαξε, είναι φανερό. Γιατί όμως δεν κάνεις μια β χοριακή για να δεις αν είσαι έγκυος?\nΈκλεισα ραντεβού σήμερα με το γυναικολόγο μου!!!!ευχαριστω πολύ πάντως!!!\nΤα καφέ υγρά στη μέση του κύκλου συνήθως ειναι κάποια ορμονική ανωμαλία (απ΄ ότι μου έχει πει ο γιατρός μου).\nΚαλύτερα να μιλήσεις με τον γιατρό σου ομως, μήπως πρεπει να κάνεις κάποια εξέταση.\nΕυχαριστώ πολύ!!!το απόγευμα θα μου λυθεί κάθε απορία!!!\nΑπό Castrop rauxel · Δημοσίευση πριν 44 λεπτά\nΞεκίνησε Χθες στις 03:58 PM\nΞεκίνησε Χθες στις 02:40 PM\nΞεκίνησε Wednesday στις 11:29 PM